
				R E F E R A T  D E  A P R O B A R E 
pentru modificarea Hotărârii Consiliului Local nr. 69/2016 privind aprobarea Regulamentului de organizare și funcționare și a BUGETULUI DE VENITURI ȘI CHELTUIELI pentru obiectivul ”CENTRU DE AGREMENT, SPORT ȘI EDUCAȚIE” BRAD, modificată prin H.C.L. nr. 96/2016, 
H.C.L. nr. 101/2016 și respectiv H.C.L. nr. 148/2016



	Prin Hotărârea Consiliului Local nr. 69/2016 a fost aprobat Regulamentul de organizare și funcționare și bugetul de venituri și cheltuieli pentru obiectivul ”CENTRU DE AGREMENT, SPORT ȘI EDUCAȚIE” BRAD. Ulterior, acest regulament a fost modificat, punctual, prin Hotărârea Consiliului nr. 96/2016, Hotărârea Consiliului nr. 101/2016 și respectiv Hotărârea Consiliului nr. 148/2016.
	Întrucât din anul 2016 și până în prezent numărul utilizatorilor a crescut semnificativ și aceștia solicită accesul la sala de fitness și în prima parte a zilei, consider oportun modificarea programului de funcționarea a Centrului de Agrement, Sport și Educație.
	Mai mult, instituțiile publice care au obligația de a desfășura activități de educație fizică și sport au solicitat accesul în Centru în acest scop.
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 69/2016 privind aprobarea Regulamentului de organizare și funcționare și a BUGETULUI DE VENITURI ȘI CHELTUIELI pentru obiectivul ”CENTRU DE AGREMENT, SPORT ȘI EDUCAȚIE” BRAD, modificată prin H.C.L. nr. 96/2016, H.C.L. nr. 101/2016 și respectiv H.C.L. nr. 148/2016 și-l supun spre dezbatere plenului Consiliului Local al Municipiului Brad în forma prezentată.
Modificările propuse sunt:
	- Punctul 3 din Regulament, astfel încât să aibă următorul conținut:
        ”(1) Programul de funcționare este:
          - de luni până vineri între orele: 9,00 – 21,00;
                         - sâmbăta între orele: 10,00 – 18,00;
          - duminica:  ÎNCHIS
(2) Orice modificare temporară a orarului, prilejuită de evenimente sportive găzduite, sărbători legale sau alte evenimente neprevăzute va fi afișată la sediul Centrului de agrement și la sediul Administrației.”
            - Punctul 4 din Regulament, astfel încât să aibă următorul conținut:
           ”(1) Centrul de agrement poate fi utilizat de către toți cetățenii, în virtutea principiului nediscriminării, conform orarului de funcţionare și programului de rezervări, în condițiile legii și ale prezentului regulament.
              (2) Accesul în Centrul de agrement se face contracost, respectiv prin achitarea tarifelor aprobate prin hotărâre a Consiliului Local al Municipiului Brad, tarife care vor fi afișate alături de programul de funcționare.
               (3) Prin excepție de la prevederile alin. 2, în condițiile încheierii unor protocoale de colaborare, este permis accesul gratuit în Centrul de agrement membrilor cluburilor sportive, precum și angajaților instituțiilor publice care au obligația de a desfășura activitatea de educație fizică și sport cu respectarea strictă a Ordinului ministrului administraţiei şi internelor nr. 154/03.03.2004, pe categorii de solicitare fizică, grupe de vârstă, sex şi afecţiuni medicale, în limita numărului de ore alocat pentru fiecare categorie în parte.”
	În susţinerea propunerii mele invoc prevederile art. 2 și art. 3 din Legea nr. 69/2000 a educației fizice și sportului, cu modificările și completările ulterioare, ale art. 484 și art. 485 din Legea nr. 227/2015 privind Codul fiscal, cu modificările și completările ulterioare, ale art. 30 din Legea nr. 273/2006 privind finanțele publice locale, cu modificările și completările ulterioare, ale Ordinului ministrului administraţiei şi internelor nr. 154/03.03.2004, ale art. 129 alin. 1, alin. 2 lit. c, alin. 6 lit. a, alin. 7 lit. a, lit. c, lit. e și lit. f din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

